**Szentmargitfalva Község Önkormányzata Képviselőtestületének**

**6/2015. (IV.29.) önkormányzati rendelete**

**a települési köztisztaságról és a helyi környezetvédelemről**

Szentmargitfalva Község Önkormányzata Képviselőtestülete a környezet védelmének általános szabályairól szóló 1995. évi LIII. törvény 46.§ (1) bekezdés c) pontjában, 48.§ (1) bekezdésében és (4) bekezdés b) pontjában, valamint a természet védelméről szóló 1996. évi LIII. törvény 24.§ (1) bekezdés b) pontjában és 36.§-ában kapott felhatalmazás alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva a következő rendeletet alkotja:

**Közterület tisztántartására vonatkozó általános rendelkezések**

1. **§**

(1) A rendelet hatálya Szentmargitfalva településen állandó vagy ideiglenes jelleggel tartózkodó, illetve tevékenységet folytató természetes személyekre, jogi személyekre, jogi személyiséggel nem rendelkező egyéb szervezetekre, valamint az önkormányzat és a nem az önkormányzat tulajdonában álló egyéb belterületi, külterületi és zártkerti  ingatlanokra, zöldfelületekre, fákra és cserjékre terjed ki.

  (2) Az ingatlan tisztántartásáról annak tulajdonosa, haszonélvezője, bérlője tényleges használója köteles gondoskodni, továbbá kötelessége, hogy ingatlanát megművelje, rendben tartsa, gyomtól, gaztól megtisztítsa. Többlakásos ingatlanban az érintett tulajdonosok vagy a megállapodásukban meghatározott személyek kötelesek a tisztántartásról gondoskodni.

      (3) Magánszemély, jogi személy, jogi személyiséggel nem rendelkező szervezet tevékenysége következtében közterületen keletkezett szennyeződés megszüntetése a szennyeződést okozó szerv vagy személy feladata.

(4) A község közigazgatási területén található területek minimum évi háromszori kaszálása május 15-ig, július 15-ig és augusztus 31-ig kötelező.

1. **§**

(1) A rendelet alkalmazása szempontjából járdának minősül a gyalogos közlekedésre kiépített és kiépítetlen útterület, amely az ingatlan telekhatárától az úttest széléig terjed. Ha a járda területén a szilárd útburkolattal ellátott rész mellett a járdaszegélyig még üres füves rész is van, az egész területet járdának kell tekinteni.

(2) Az ingatlan előtti járda tisztántartása, síkosság és gyommentesítése, a kinyúló ágak és bokrok megfelelő nyesése az ingatlan tulajdonosának vagy tényleges használójának kötelessége.

(3) Intézmény, kereskedelmi- és vendéglátóipari egység, továbbá egyéb üzlet üzemeltetője köteles az előtte lévő járdaszakaszt tisztán tartani, eltérő megállapodás hiányában. Ez a kötelezettség kiterjed a hó eltakarítására, a síkosság megszüntetésével kapcsolatos feladatra is.

(4) Az ingatlan tulajdonosának, használójának kötelessége a közterületen lévő árok, nyitott csatorna, áteresz tisztántartása a csapadékvíz akadálytalan elfolyásának a biztosítása az ingatlan előtti szakaszra terjedően.

     (5) Építési területen és az építkezés közvetlen környezetében, az építkezés előtti területen

      az építtetőnek vagy az építést végző kivitelezőnek kell biztosítani a tisztaságot

      egyezségüknek megfelelően.

(6) Közterületen reklámtábla, hirdetmény, plakát elhelyezése csak az erre a célra rendszeresített hirdetőtáblákon történhet.

1. **§**

(1) A szemetet vagy hulladékot csak az erre a célra elhelyezett hulladékgyűjtő edénybe szabad bedobni.

(2) Tilos a közterületen elhelyezett hulladékgyűjtő edényekben turkálni, annak tartalmát szétszórni.

(3) A közterületen háztartási hulladékot vagy az azt tartalmazó tárolóedényt tilos elhelyezni, kivéve a hulladékszállítási napot.

1. **§**

Az önkormányzati tulajdonú közterület szervezett, rendszeres tisztántartásáról és az önkormányzati tulajdonú közterület síkosság mentesítéséről az önkormányzat gondoskodik.

**Avar és kerti hulladék nyílt téri égetése**

1. **§**
2. E rendelet alkalmazásában avarnak, illetve kerti hulladéknak minősül az ingatlanokon

azok tisztántartása, ápolása, gondozása vagy egyéb kertészeti munkálatok végzése során keletkezett fő, lehullott lomb, gyökérmaradvány, szár, levél, nyesedék és egyéb növénymaradvány.

1. Avar és kerti hulladék megsemmisítése elsősorban komposztálással hasznosítható.
2. Égetéssel azon avar és kerti hulladék semmisíthető meg, amely komposztálásra

alkalmatlan, vagy ha a komposztálásra nincs mód vagy lehetőség.

1. Avart és kerti hulladékot csak olyan helyen és területen szabad égetni, ahol az égetés

személyi biztonságot nem veszélyeztet, vagyoni és környezeti kárt, robbanást nem okoz.

1. Égetést csak szélcsendes időben, kellően száraz, szikkasztott avar és kerti hulladék

esetén szabad elvégezni, amelynek tüzelése csak folyamatosan kis adagokban történhet.

1. Az égetendő hulladék nem tartalmazhat kommunális, ipari eredetű vagy veszélyes

       hulladékot.

1. A tűz őrzéséről és veszély esetén annak eloltásáról az égetést végző köteles

gondoskodni. Az égetés helyszínén olyan eszközöket, illetőleg felszereléseket kell készenlétben tartani, amelyekkel a tűz terjedése megakadályozható, illetve a tűz eloltható.

1. Az égetés befejezése után a helyszínt és annak környezetét tűzvédelmi szempontból át

kell vizsgálni és minden olyan körülményt meg kell szüntetni, ami tüzet okozhat.

**6. §.**

(1) Az égetés belterületen szélcsendes időben, nagykorú személy felügyelete mellett történhet  csütörtökön 7-16 óra közötti időszakban  ünnepnapokat kivéve.

(2) Tilos az avar és kerti hulladék égetése az egészségügyi és gyermekintézmények, szociális intézmény, nyitott sportlétesítmény 50 méteres körzetében az intézmények működési ideje alatt, valamint a magasfeszültségű vezeték alatti ingatlanokon.

(3) Az (1) bekezdésben megjelölt napokon sem végezhető égetés, amennyiben azt

       tűzoltóság, vagy egyéb hatóság tűzvédelmi okok miatt tiltja.

**Zöldterület védelme**

**7. §.**

(1) Zöldterületnek minősül a park, a játszótér, az utcai fa és zöldsáv, a virágágyás és a virágtartó.

(2) A községben lévő zöldterületet csak rendeltetésének megfelelően szabad használni.

(3) A zöldterületen tartózkodni kell a mások pihenésének, nyugalmának zavarását keltő magatartástól.

(4) A fák törzsére reklámtábla, hirdetmény, plakát elhelyezése tilos.

(5) Tilos emlékmű, szobor környezetébe nem illő tárgy elhelyezése.

(6) A parkban, zöldterületen csak a kijelölt úton lehet közlekedni.

(7) A zöldterületre gépjárművel behajtani, azon parkolni, várakozni nem szabad.

**Vízvédelem**

**8. §.**

(1) A zárt csapadékvíz elvezető csatornában, a nyílt árokban, vízfolyásban a természetes vízelfolyást gátolni tilos.

(2) Az ingatlan tulajdonosa köteles a területére érkező csapadékvizet oly módon elvezetni, hogy az a szomszédos ingatlanban kárt ne okozzon.

**Záró rendelkezés**

**9. §.**

      Ez a rendelet 2015. május 1. napján lép hatályba.

      Szentmargitfalva, 2015. április 29.

         Molnár Jánosné                                                                 Dr. Ratkovics Ágnes

          polgármester                                                                                jegyző